Source: https://www.minv.sk/?load_spi_1
Timestamp: 2020-02-27 09:03:47+00:00
Document Index: 6538471

Matched Legal Cases: ['§ 16', '§ 16', '§ 16', '§ 16', '§ 16', '§ 16', '§ 8']

SPkI #1, Ministerstvo vnútra SR - Verejná správa
SPkI #1
Miesto, čas a spôsob akým možno získavať informácie
na Obvodnom úrade Ružomberok<?xml:namespace prefix = o ns = "urn:schemas-microsoft-com:office:office" />
Písomne na adresu : Obvodný úrad Ružomberok
Dončova 11
Faxom: sekretariát prednostu obvodného úradu 044 / 43 22 871
Ústne : v sídle Obvodného úradu Ružomberok, Dončova 11, 034 01
Ružomberok na sekretariáte prednostu obvodného úradu
alebo priamo na vecne príslušnom organizačnom útvare obvodného
odbore ekonomickom a organizačnom
odbore všeobecnej vnútornej správy
odbore živnostenského podnikania
odbore civilnej ochrany a krízového riadenia
osobnom úrade
E-mailom: prednosta obvodného úradu prednosta@rk.vs.sk
Telefonicky: prednosta obvodného úradu 044 / 43 00 905 kl. 111
odbore ekonomickom a organizačnom 044 / 43 00 905 kl. 118
odbore všeobecnej vnútornej správy 044 / 43 00 905 kl. 120
odbore živnostenského podnikania 044 / 43 00 905 kl. 102
odbore civilnej ochrany 044 / 43 00 905 kl. 103
osobnom úrade 044 / 43 00 905 kl. 205
Žiadosť o sprístupnenie informácie telefonicky alebo ústne možno podať v sídle Obvodného úradu Ružomberok, Dončova 11, 034 01 Ružomberok v úradných hodinách:
a) pondelok od 8. 00 h do 15. 00 h
b) utorok od 8. 00 h do 14. 00 h
c) streda od 8. 00 h do 17. 00 h
d) štvrtok od 8. 00 h do 14. 00 h
e) piatok a pracovný deň pred dňom pracovného pokoja od 8. 00 h do 12. 00 h
1. Informácie sa sprístupňujú najmä ústne, nahliadnutím do spisu vrátane možnosti vyhotoviť si odpis alebo výpis, odkopírovaním informácií na technický nosič dát, sprístupnením kópií predlôh s požadovanými informáciami, telefonicky, faxom, poštou, elektronickou poštou. Ak informáciu nemožno sprístupniť spôsobom určeným žiadateľom, dohodne povinná osoba so žiadateľom iný spôsob sprístupnenia informácie.
Sprístupnenie informácií nevidiacim, slabozrakým a nedoslýchvým osobám :
1. Za prístupnú formu sprístupnenia informácie žiadateľovi, ktorý je osobou nevidiacou alebo slabozrakou, sa podľa tohto zákona považuje informácia napísaná:
a) slepeckým (Braillovým) písmom
b) zväčšeným typom písma
2. Nevidiaca osoba je oprávnená požadovať sprístupnenie informácie prístupnou formou uvedenou v § 16 odseku 2 písm. a) zákona o slobodnom prístupe k informáciám. Pri podaní žiadosti predloží kópiu preukazu občana s ťažkým zdravotným postihnutím s červeným pásom, na ktorého zadnej strane je vyznačený druh zdravotného postihnutia "Nevidiaci - Blind".
3. Slabozraká osoba je oprávnená požadovať sprístupnenie informácie prístupnou formou uvedenou v § 16 odseku 2 písm. b) zákona o slobodnom prístupe k informáciám. Pri podaní žiadosti predloží kópiu preukazu občana s ťažkým zdravotným postihnutím.
4. Ak žiadateľ podľa § 16 odseku 2 zákona o slobodnom prístupe k informáciám v žiadosti uvedie, že požaduje sprístupnenie informácie v prístupnej forme, povinná osoba je povinná sprístupniť informáciu v požadovanej prístupnej forme. Povinná osoba, ktorá nemá k dispozícii špeciálne zariadenia prispôsobené na písmo a tlač slepeckého písma, môže požiadať osobu, ktorá má takéto zariadenie k dispozícii, bezodkladne o vyhotovenie prekladu sprístupňovanej informácie. Ak ide o taký rozsah informácie, ktorý by presiahol primeraný rozsah v prístupnej forme, povinná osoba sprístupní požadovanú informáciu alebo jej časť iným vhodným spôsobom podľa § 16 ods. 1 zákona o slobodnom prístupe k informáciám. Povinná osoba nie je oprávnená obmedzovať celkový rozsah sprístupňovanej informácie, na ktorú má žiadateľ právo zo zákona.
5. Ak je žiadateľom osoba nepočujúca alebo nedoslýchavá v žiadosti uvedie, akým spôsobom podľa § 16 ods. 1 zákona o slobodnom prístupe k informáciám požaduje sprístupnenie informácie.
6. Žiadateľ podľa odsekov § 16 ods. 3, 4 a 6 zákona o slobodnom prístupe k informáciám a povinná osoba môžu dohodnúť aj iný spôsob sprístupnenia informácie.
7. Povinná osoba umožní každému bez preukázania právneho alebo iného dôvodu alebo záujmu nahliadnuť, robiť si výpisy alebo odpisy alebo kópie zo spisov a z dokumentácie.
8. Povinná osoba pritom urobí opatrenia, aby nazretím do dokumentácie neboli porušené povinnosti podľa § 8 až 12 zákona o slobodnom prístupe k informáciám.